Public procurement notice: Voluntary Ex Ante Transparency Notice
Published: 2017-04-13
Buyer: Forsvarsministeriets Material- og Indkøbsstyrelse (FMI)
Country: DK
Region: DANMARK
Contract type: Services
Procedure: Negotiated without a prior call for competition
CPV classification: 72000000 | 72212650 | 72212670 | 72212985
Estimated value: 8000000 DKK

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Forsvarsministeriets Materiel- og Indkøbsstyrelse (FMI) har behov for Premier Support fra Microsoft. Behovet omfatter rådgivning, assistance og mulighed for direkte eskalering af problemer relateret til Microsoft-produkter og services. Herunder mulighed for kundespecifikke hotfixes, patches, mulighed for at prioritere sager i Microsofts interne supportsystem, og direkte adgang til Microsofts specialuddanede ingeniører. Endvidere er det en forudsætning, at incidents fra Software Assurance Benefits kan koncerteres til on-site assistance. Det er ligeledes en forudsætning, at der kan rekvireres Custom Support på produkter, hvortil Microsoft ikke længere udsender normale sikkerhedsopdateringer. FMI ønsker således at indgå en 4-årig aftale indeholdende Premier Support samt en option på tilkøb af yderligere support i aftalens løbetid, såfremt der skulle opstå behov herfor.
Kontrakten indeholder 4 optioner, en for hvert af kontraktens løbeår. Optionerne giver mulighed for at indgå en udvidet supportaftale, der indebærer flere supporttimer.
Som følge af kontraktens sammenhængende ydelser vurderes det ikke praktisk muligt at opdele kontrakten i delkontrakter. Hertil bemærkes, at Microsoft er den eneste økonomisk aktør, som kan levere de ønskede ydelser.
Kontrakten tildeles i henhold til udbudslovens § 80, stk. 3, nr. 2 og § 80, stk.3, nr. 3, idet Microsoft Danmark er den eneste økonomiske aktør som kan levere de ønskede support ydelser i Danmark, som er nødvendige for forsvarets brugsmønster af Microsoft produkter. Forsvaret er af en sådan størrelse, og har et sådan behov, at sjældne og ukendte fejl i kritiske IT systemer hyppigere skal supporteres. Det er således vurderet at forsvarets driftsorganisation er større end de fleste IT virksomheders supportorganisationer og at det alene er Microsoft Danmark, som kan håndtere forsvarets volumen af servicebehov. Microsoft Danmark er endvidere den eneste økonomiske aktør til disse ydelser, som er sikkerhedsgodkendt i Danmark, hvilket er nødvendigt for at kunne levere til forsvaret. Anskaffelse af lignende support ved andre leverandører giver ikke forsvaret den nødvendige direkte eller meget nære kontakt til Microsofts udviklingscentre, organisation og interne support, som bl.a. er nødvendig, hvor fejlen ikke før er blevet diagnosticeret.
Det bemærkes endvidere, at adgang til kildekoden er nødvendig for at kunne levere den ønskede support og Microsoft har enerettigheder til kildekoden.
Det er således Forsvarsministeriet Materiel- og Indkøbsstyrelses vurdering, at der foreligger tekniske årsager og årsager, der vedrører beskyttelse af enerettigheder (teknisk umulighed), således at alene Microsoft Danmark kan levere den ønskede support til forsvaret.
Den ordregivende myndighed ønsker at indgå en kontrakt med den i afsnit V.2.3) nævnte leverandør. Kontrakten vil først blive indgået efter udgangen af 10 dage efter offentliggørelsen af denne bekendtgørelse i EU-Tidende, jf. lov om Klagenævnet for Udbud § 4, stk. 1, nr. 2. For klagefrister kan der i øvrigt henvises til lov om Klagenævnet for udbud § 7, stk. 3, hvoraf det fremgår, at en klage over, at ordregiver har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, skal være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiver har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende, Klager skal skriftligt informere den ordregivende myndighed om indgivet klage senest samtidig med, at klagen indgives til Klagenævnet for Udbud.


Winner: Microsoft Danmark ApS
Award value: 8000000